**Станіслаў Іжакоўскі** (нар. 22 жніўня 1994, Гомель) — беларускі футбаліст, абаронца клуба «Гомель».

Клубная кар’ера
---------------

Кар’еру пачаў у складзе «Гомеля», з 2011 года гуляў за дубль. У 2012 годзе разам з камандай стаў пераможцам чэмпіянату дублёраў. У сезонах 2013—2014 працягваў гуляць за дубль, аднак стаў часам прыцягвацца да асноўнага складу каманды. 30 лістапада 2014 года дэбютаваў у асноўным складзе «Гомеля» ў Вышэйшай лізе ў матчы апошняга тура супраць мінскага «Дынама», выйшаўшы на замену ў кампенсаваны час.

Па заканчэнні сезона 2014 «Гомель» пакінула значная колькасць ігракоў, і некалькі дублёраў, у тым ліку Іжакоўскі, былі пераведзеныя ў асноўную каманду. Сезон 2015 распачаў ужо адным з асноўных цэнтральных абаронцаў «Гомеля». У чэрвені некаторы час не трапляў у асноўны склад, але потым зноў замацаваўся ў цэнтры абароны гамяльчан. У сезоне 2016 года працягваў быць асноўным абаронцам, а 5 лістапада 2016 года ў матчы апошняга тура Першай лігі забіў свой першы гол за «Гомель», які прынёс клубу перамогу над «Ашмянамі» і першае месца ў Першай лізе.

У лютым 2017 года адправіўся на прагляд у «Белшыну» і ў выніку быў арандаваны бабруйскім клубам. У складзе «Белшыны» замацаваўся ў якасці асноўнага абаронцы. Па заканчэнні сезона ў снежні 2017 года вярнуўся ў «Гомель».

У пачатку 2018 года некаторы час трэніраваўся з «Гомелем» і гомельскім «Лакаматывам», а ў лютым далучыўся да мікашэвіцкага «Граніта», з якім неўзабаве падпісаў кантракт. У студзені 2019 года перайшоў у жыткавіцкі ЮАС, аднак у сакавіку 2019 года далучыўся да рэчыцкага «Спадарожніка», з якім у красавіку падпісаў кантракт. Здолеў замацавацца ў стартавым складзе рэчыцкага клуба. У студзені 2020 года стала вядома, што абаронца застаецца ў «Спадарожніку» ў сезоне 2020. У 2020 годзе працягваў быць іграком асновы, дапамог камандзе выйсці ў Вышэйшую лігу. У 2021 годзе заставаўся іграком стартавага складу «Спадарожніка» ў Вышэйшай лізе.

У ліпені 2021 года, пасля таго як «Спадарожнік» зняўся з Вышэйшай лігі, перайшоў у петрыкаўскі «Шахцёр». Замацаваўся ў стартавым складзе каманды. У снежні 2021 года пакінуў петрыкаўскі клуб. У лютым 2022 года стаў іграком рагачоўскага «Макслайна». Замацаваўся ў стартавым складзе каманды і дапамог ёй выйсці ў Вышэйшую лігу, аднак «Макслайн» не быў дапушчаны да ўдзелу ў элітным дыівізіёне.

У студзені 2023 года праходзіў прагляд у «Гомелі» і ў лютым падпісаў кантракт з клубам.

Міжнародная кар’ера
-------------------

Гуляў за юнацкія зборныя Беларусі. Улетку 2013 года выступаў за малодшую моладзевую зборную Беларусі (да 20).

14 чэрвеня 2015 года згуляў свой адзіны матч за моладзевую зборную Беларусі, выйшаўшы на замену ў другім тайме таварыскага матча супраць Расіі.

Дасягненні
----------

* Беларусь Пераможца Першай лігі чэмпіянату Беларусі (2): 2016, 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | дубль | Гомель | Беларусь | 29 | 0 |
| 2012 | дубль | Гомель | Беларусь | 26 | 0 |
| 2013 | дубль | Гомель | Беларусь | 29 | 0 |
| 2014 | Д1 | Гомель | Беларусь | 1 | 0 |
| 2015 | Д1 | Гомель | Беларусь | 20 | 0 |
| 2016 | Д2 | Гомель | Беларусь | 22 | 1 |
| 2017 | Д2 | Белшына | Беларусь | 28 | 0 |
| 2018 | Д2 | Граніт | Беларусь | 27 | 2 |
| 2019 | Д2 | Спадарожнік | Беларусь | 24 | 1 |
| 2020 | Д2 | Спадарожнік | Беларусь | 21 | 0 |
| 2021 (1) | Д1 | Спадарожнік | Беларусь | 15 | 0 |
| 2021 (2) | Д2 | Шахцёр | Беларусь | 19 | 0 |
| 2022 | Д2 | Макслайн | Беларусь | 23 | 0 |
|

Зноскі
------

1. ↑  Stanislav Izhakovski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  "Гомель" расторг контракт с Гречишко
4. ↑  "Гомель" отдал Ижаковского в аренду "Белшине"
5. ↑  Ижаковский сменил "Гранит" на ЮАС
6. ↑  Ряды "Спутника" пополнил Ижаковский
7. ↑  "Спутник" выйдет из отпуска 14 января и уже запланировал спарринг с командой УПЛ
8. ↑  Ижаковский и Холодинский пополнили ряды петриковского "Шахтера"
9. ↑  Петриковский "Шахтер" объявил о прекращении сотрудничества с девятью футболистами
10. ↑  Футбол. Станислав Ижаковский вернулся в "Гомель" (руск.)(недаступная спасылка). *football.by* (1 лютага 2023). Архівавана з першакрыніцы 1 лютага 2023. Праверана 1 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Гомель |
| --- |
| 
* 1 Нячаеў (б)
* 2 Анамеравані
* 3 Мацвейчык (к)
* 4 Дуброўскі
* 7 Эфагэ
* 8 Барсукоў
* 9 Грышчанка
* 10 Савіцкі
* 11 Сілінскі
* 14 Адэола
* 16 Заяц
* 16 Рыжчанка (б)
* 17 Яцкевіч
* 19 Кучынскі
* 20 Казлоўскі
* 21 Драпеза
* 22 Шаўчэнка
* 24 Джон
* 27 Ермаковіч
* 30 Траякоў
* 54 Акын
* 71 Наўмовіч (б)
* 72 Рашчэня
* 87 Кавалёў (б)
* 97 Маёраў
* 98 Драздоў
* 99 Кляшчук (б)
* Емяльянаў
* галоўны трэнер: Андрэй Гараўцоў

 |